Publication: Magyar Közlöny
Issue: MK-2010-168 (Year: 2010, Number: 168)
Era: contemporary
Section: A társasházakról szóló 2003. évi CXXXIII. törvény (a továbbiakban: Társasházi tv.) 13. § (3) bekezdése értelmében
Paragraph Index: 133

A társasházakról szóló 2003. évi CXXXIII. törvény (a továbbiakban: Társasházi tv.) 13. § (3) bekezdése értelmében a legfeljebb hatlakásos társasház közössége maga döntheti el, hogy szervezeti-mûködési szabályzatot kíván-e létrehozni. Ebbõl következik, hogy a Társasházi tv. csak a hat lakásnál több lakással rendelkezõ társasházat kötelezi szervezeti-mûködési szabályzat létrehozására, és így a legfeljebb hatlakásos társasházak nem feltétlenül rendelkeznek szervezeti-mûködési szabályzattal. A Bizottság álláspontja szerint nem egyértelmû, hogy a társasházak mely körét érinti a népszavazásra feltenni kívánt kérdés. Mivel a legfeljebb hatlakásos társasházak nem minden esetben rendelkeznek szervezeti-mûködési szabályzattal, így ezen társasházak szervezeti-mûködési szabályzatára irányuló kérdés nem értelmezhetõ. A népszavazásra feltenni kívánt kérdés továbbá megtévesztõ, mivel a választópolgárok számára azt a téves látszatot kelti, mintha akár a jelenlegi, akár egy eredményes népszavazást követõen megalkotásra kerülõ jogszabály értelmében kereskedelmi tevékenységgel kapcsolatos minden kérdésben a szervezeti és mûködési szabályzat kellene, hogy rendelkezzen. Az Országos Választási Bizottság megállapítja, hogy a népszavazásra szánt kérdés nem felel meg a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyûjtõ ív hitelesítését megtagadja. II. A határozat a Társasházi tv. 13. § (3) bekezdésén, az Nsztv. 2. §-án és a 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Bordás Vilmos s. k., az Országos Választási Bizottság elnöke

Source: https://magyarkozlony.hu/hivatalos-lapok/f6f52aa603306f9375261c7df5f0433fb4e0e494/dokumentumok/649669c426a5e121e1f07973c4bea20d2b4f1733/letoltes